section_heading: Uspjeh pjesme
paragraph_text: "Live to Tell" je izdana u Sjedinjenim Državama u ožujku 1986. Debititrala je na 49. mjestu Billboardove Hot 100 ljestvice, a na 1. mesto je dospjela nakon osam tjedana. Ovo je bila i prva Madonnina pjesma na 1. mjestu Hot Adult Contemporary Tracks ljestvice gdje je na vrhu bila 3 tjedna. U Kanadi je debitirala na 79. mjestu, na vrhu je provela dva tjedna a 23 tjedna je provela na ljestvici. Pjesma je završila na 2. mjestu godišnjeg poretka singlova.